|  |
| --- |
|  |
| **REPUBLIKA HRVATSKA****VUKOVARSKO – SRIJEMSKA ŽUPANIJA****OPĆINA BABINA GREDA****OPĆINSKO VIJEĆE** |

KLASA: 363-02/22-01/70

URBROJ: 2196-7-01-22-1

Babina Greda, 07. lipnja 2022. godine

Na temelju članka 72. stavak 1. Zakona o komunalnom gospodarstvu ("Narodne novine" br. 68/18, 110/18 i 32/20), članka 18. Statuta Općine Babina Greda (“Sl. Vjesnik Vukovarsko – srijemske županije“ br. 11/09, 04/13, 03/14, 01/18, 13/18, 27/18 - pročišćeni tekst, 21A/19 i 03/20 i 04/21), članka 45. Poslovnika o radu Općinskog vijeća (“Sl. Vjesnik Vukovarsko - srijemske županije” br. 16/09, 01/18 i 04/21) Općinsko vijeće Općine Babina Greda na 11. sjednici održanoj dana 07. lipnja 2022. godine d o n o s i

**I.Izmjene i dopune Programa**

**održavanja komunalne infrastrukture**

**za 2022. godinu**

**Članak 1.**

U Programu održavanja komunalne infrastrukture za 2022. godinu („Službeni vjesnik Vukovarsko – srijemske županije“ 28/21) članak 1. mijenja se i glasi:

„Članak 1.

Programom održavanja komunalne infrastrukture za 2022. godinu određuje se održavanje komunalne infrastrukture na području Općine Babina Greda.

Programom iz stavka 1. ovoga članka utvrđuje se:

- opis i opseg radova održavanja i potrebna financijska sredstva za ostvarivanje Programa s naznakom izvora financiranja.

Sredstva potrebna za ostvarivanje ovog Programa utvrđuju se u ukupnom iznosu od 2.627.000,00 kuna, a financirati će se iz sredstava pomoći – prihodi od fiskalnog izravnavanja i prihodi od prodaje poljoprivrednog zemljišta.

Ovaj Program obuhvaća slijedeće komunalne djelatnosti:

1. održavanje nerazvrstanih cesta,

2. održavanje građevina javne odvodnje oborinskih voda,

3. održavanje javnih zelenih površina,

4. održavanje građevina, uređaja i predmeta javne namjene,

5. održavanje čistoće javnih površina,

6. održavanje javne rasvjete.

Uslužne komunalne djelatnosti kojima se pojedinačnim korisnicima pružaju usluge nužne za svakodnevni život i rad (uslužne komunalne djelatnosti) na području Općine Babina Greda su:

1. održavanje groblja,

2. usluga čišćenja snijega.“

**Članak 2.**

U članku 2. Programa mijenja se i glasi:

„Članak 2.

Program iz članka 1. ovog Programa obuhvaća sljedeće:

1. **Održavanje nerazvrstanih cesta**

Redovito održavanje čini skup mjera i radnji koje se obavljaju tijekom većeg dijela ili cijele godine na nerazvrstanim cestama sa svrhom održavanja prohodnosti i tehničke ispravnosti nerazvrstanih cesta, sigurnosti prometa na istima a obuhvaća slijedeće poslove:

* Održavanje asfaltnih nerazvrstanih cestaobuhvaća redovito održavanje asfaltnih prometnica s potrebnim sanacijama i popravcima kolnika, te izvanredno održavanje kojim se vrši zamjena loše cestovne podloge kao i kolničke konstrukcije, uključujući i izvedbu svih potrebnih pratećih radova, te nadogradnja za sigurnost prometa (prometni uspornici – ležeći policajci).
* Održavanje makadamskih nerazvrstanih cesta (poljskih putova) obuhvaća održavanje poljskih putova kao što su nasipavanje kamenom i asfaltom te slično samo ove godine biti će sanirano preko 5 km poljskih puteva (laze - lučica, lučica – ribička kuća, konjskovo i do kraja čevatova, dorovo i dr.).
* Uništenje nepoželjne vegetacijeobuhvaća redovno održavanje vegetacije na površini ili uz površinu nerazvrstane ceste kao što su čišćenje i uklanjanje granja, grmlja i sličnog raslinja te košnja i održavanje trave s površine odnosno uz površinu koja pripada nerazvrstanoj cesti.
1. **Održavanje građevina javne odvodnje oborinskih voda**

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

1. **Održavanje javnih zelenih površina**
* košnja i skupljanje trave i smeća sa javnih zelenih površina
* osnivanje novih, te sanacija postojećih zelenih površina
* sadnja i održavanje sezonskog cvijeća, održavanje i orezivanje drveća, grmlja i živica
* održavanje dječjih igrališta
* održavanje sportskih i rekreacijskih terena
* održavanje popločenih i nasipanih površina na javnim zelenim površinama
* prigodna uređenja općine
* građevinski radovi na uređenju javnih zelenih površina
1. **Održavanje građevina, uređaja i predmeta javne namjene**

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

1. **Održavanje čistoće javnih površina**

Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave, te odvoz komunalnog otpada Općine Babina Greda.

1. **Održavanje javne rasvjete**

Upravljanje i održavanje objekata i uređaja javne rasvjete podrazumijeva radove interventnog i preventivnog održavanja, te utrošak električne energije.

Radovi interventnog i preventivnog održavanja obuhvaćaju:

* otklanjanje kvarova na instalaciji, zamjena žarulja i rasvjetnih cijevi,
* te popravak svjetiljki i reflektora, stupova i kandelabera, ispitivanje i popravak kvarova na kabelima,
* kontrola brojila na rasvjetnim tijelima,
* dopuna postojeće projektne dokumentacije ( upotpunjavanje tehničkih podataka),
* usluga nadzora i drugo.

Zasebne komunalne djelatnosti:

1. održavanje groblja – pod održavanjem groblja podrazumijeva se košenje i skupljanje trave, raslinja, te uređenje horikulturne zelene javne površine, te održavanje popločenih i nasipanih površina.

2. usluga čišćenja snijega - pod uslugom čišćenja snijega podrazumijeva se strojno uklanjanje snijega sa nerazvrstanih cesta i prilaznih putova do građevina i uređaja javne namjene po potrebi.“

**Članak 3.**

U Programu dodaje se članak 3. koji glasi:

„Članak 3.

Procjena troškova održavanja komunalne infrastrukture po komunalnim djelatnostima i opseg radova po komunalnim djelatnostima:

|  |  |  |
| --- | --- | --- |
| **Redni****Broj** | **Održavanje komunalne infrastrukture** | **Procjena troškova** **u kunama** |
| 1. | **Održavanje nerazvrstanih cesta**1.1. Nasipanje i održavanje poljskih puteva1.2. Postavljanje ležećih policajaca1.3. Sanacija pukotina na nerazvrstanim cestama | **1.000.000,00**770.000,00100.000,00130.000,00 |
| 2. | **Održavanje građevina javne odvodnje oborinskih voda**2.1. Uređenje kolnih prilaza, odvodnih kanala | **100.000,00**100.000,00 |
| 3. | **Održavanje javnih zelenih površina**3.1. Košnja zelenih površina3.2. Sadnja i održavanje sezonskog cvijeća3.3. Čišćenje i održavanje | **80.000,00**50.000,0010.000,0020.000,00 |
| 4. | **Održavanje građevina, uređaja i predmeta javne namjene**4.1. Održavanje sportskog objekta – stadion Franjo Mišković - Cego4.2. Održavanje zgrade javne namjene – čitaonica Kladavac4.3. Sanacija nogostupa4.4. Održavanje ostalih objekata | **1.110.000,00**650.000,00150.000,00300.000,0010.000,00 |
| 5. | **Održavanje čistoće javnih površina**5.1. Iznošenje i odvoz smeća | **30.000,00**30.000,00 |
| 6. | **Održavanje javne rasvjete**6.1. Električna energija6.2. Održavanje rasvjetnih tijela | **280.000,00**110.000,00170.000,00 |
| 7. | **Održavanje groblja** | **22.000,00** |
| 8. | **Usluge čišćenja snijega** | **5.500,00** |
|  | **S V E U K U P N O** | **2.627.500,00 kuna“** |

**Članak 4.**

U Programu dodaje se članak 4. koji glasi:

„Članak 4.

 Sredstva potrebna za ostvarivanje ovog Programa planiraju se iz slijedećih izvora:

|  |  |  |
| --- | --- | --- |
| **Redni****broj** | **Izvor prihoda** | **Procjena prihoda** **u kunama** |
| 1. | Pomoći – prihodi od fiskalnog izravnavanja | 2.447.052,00 kuna |
| 2. | Prihodi od prodaje poljoprivrednog zemljišta | 180.448,00 kuna |
|  | **S V E U K U P N O** | **2.627,500,00 kuna“** |

**Članak 5.**

Ovaj Program stupa na snagu osmog (8) dana od dana objave u "Službenom vjesniku" Vukovarsko-srijemske županije.“

 Predsjednik

 Općinskog vijeća:

 Tomo Đaković